Järgnev saade on valminud tänu J.Meyeri teenistuspartnerite toele
30-30 VÄLJAKUTSE
Jumala plaan pole alati meie plaan, Tema teed pole alati meie teed
ja Tema ajastus pole alati meie ajastus.
Seetõttu tahan väga julgustada sind ja öelda,
et nii Jumal kui Tema Sõna on sinu vastuseks.
Küsimus pole vaid selles, et palud Jumalalt abi,
vaid ka selles, et õpid tundma Tema Sõna.
Sest kui sa ei tunne Jumala Sõna, ei tunne sa ka Jumala teid.
Kuid Jeesus ütles, et Tema on tee ja tõde ja elu
ja mitte ükski inimene ei saa minna Jumala juurde
muidu kui läbi Jeesuse.
Olles uurinud innukalt Jumala Sõna viimased 35 aastat,
olen ma leidnud,
et Piiblil on vastus absoluutselt igale me probleemile.
Piiblil on vastus absoluutselt igale me probleemile.
Hoia märkmik ligi ja pane kirja oma tekkinud mõtted.
Mõtiskle päeva jooksul selle üle, mida oled õppinud.
Nii nagu toidu mälumisegi puhul
vabanevad ka Jumala Sõna seedmisel kõik vajalikud toitained.
Jumala Sõna toob meile stabiilsuse, viljakuse ja täiuse
ning kõik, mida me teeme, läheb korda. (Psalmid 1:3)
Kui sulle ei meeldi su elu ja su ajakavad,
siis sina ise oled need selliselt loonud
ja oled seetõttu ka ainus, kes saab neid muuta.
IGAPÄEVAELU RÕÕMUD
Vihaga toimetulek.
Te kõik näete nii armsad välja, et ma isegi ei kujuta ette,
et kellelgi teist võiks olla probleeme vihaga,
kuid mul oli ja seda väga pikka aega.
Me sageli isegi ei tea, mille peale me vihastame
või see, mis me arvame põhjuse olevat,
ei ole seda mitte.
Nii püüame järgneva kahe saate jooksul
seda teemat lahata, jõudes kogu asja tuuma- ja juurteni,
lastes Jumalal need välja juurida.
Aamen?
Rääkisin eile õhtul meie seesmisest elust ja sellest,
kuidas võime väliselt olla totaalselt ühtmoodi
ja seesmiselt totaalselt teistmoodi.
Paljud inimesed püüavad saada hakkama
ühiskondliku elu- ja suhetega.
Ka oma suhtega Jumalaga.
Te võite ju end igati üles lüüa ja näha kirikus väga kenad välja,
kuid see ei näita veel seda, mis te sees toimub.
Kui oled seespidiselt vihane...
Osa inimesi on vihased
ega saa isegi aru, et nedega midagi viltu oleks.
Kuulsin alles möödunud nädalal üht lugu.
Olete ehk kuulnud Armu Teenistusest (Mercy Ministries),
kelle partnerid ka meie oleme,
nii et käisin nende 10. aastasel juubelil.
Üks neiu jagas seal oma tunnistust,
öeldes: "Mu isa tegi enesetapu, kui olin alles teismeline
ja ma ei saanudki end enam peale seda korda.
Hakkasin jooma ja uimasteid tarbima.
Mu elu oli totaalne sasipundar, kuniks sattusin Armu Teenistuse majja
et saada abi."
Üks esimesi asju, mida ta seal olles avastas, oli see,
et ta probleem sai alguse peale isa enesetappu.
Kuid ta polnud kunagi mõistnud, et ta oli vihane isa peale;
selle peale, et isa midagi sellist tegi ja oma pere maha jättis.
Seetõttu ta ei suutnudki lõpetada alkoholi ja uimastite tarbimist enne,
kui ta sai lahti oma vihast.
Usun, et paljudel inimestel on probleeme
erinevate ainete tarbimisega
ja igasugu probleemidega,
mille tegelikuks juureks on see,
et kusagil sügaval oma sisimas on nad vihased Jumala peale,
kuna neil pole elus hästi läinud.
Nad on vihased kellegi teise peale,
kes on neile haiget teinud või neile pettumust valmistanud.
Või nad on vihased iseenda peale, et tegid või jätsid tegemata midagi.
Jagan täna oma perest ja eriti oma emast,
kes elas kogu oma elu vaimuhaiguse küüsis.
Tean, et selle juur peitus vihas, mida ta enda vastu tundis
ja süütundes selle tõttu,
et ta ei võtnud midagi ette selles osas, mida isa minuga tegi.
Ta kartis mu isa ja lasi tal tegutseda.
Ema vabanduseks oli hirm.
Kuid isegi, kui me leiame igati häid vabandusi,
siis teadmine, et peame tegema midagi,
mida me ei tee,
viib meid süütunde alla.
Kui paljud teavad, millest ma räägin?
Tänane õhtu on kui tasuta psühholoogia õppetund,
kus sa istud nö Joyce'i diivanil
ja meil on üks tasuta nõustamistund,
mis kusagil mujal maksaks sulle 125 dollarit.
Kuid sa võid panna selle raha korjandusse.
See oleks lahe!
Viha on vaid sammu kaugusel ohust.
Piisab vaid vähesest - ing. k mõistes: piisab vaid Saatanast
ja vihast saab oht.
Viha on olukord, kus suu töötab kiiremini kui mõistus.
Benjamin Franklin on öelnud:
"Mis iganes saab alguse vihast, lõppeb häbiga."
"Viha sünnib harva ilma põhjuseta, kuid sageli on see kehv põhjus."
Üks naine läks kord Billy Sunday juurde,
püüdes õigustada oma vihapurskeid.
"Mu vihastumises pole midagi halba.
Süttin korraks ja siis ongi kõik möödas."
B. Sunday vastas: "Sama on relvagagi,
kuid vaadake, millise hävingu see endast maha jätab."
Päris hea!
Kui Abraham Lincoln pidi kellelegi kirja kirjutama,
kes oli teda närvi ajanud,
kirjutas ta sageli kaks kirja.
Esimene oli kohe tahtlikult solvav,
kuid olles saanud kõik need tunded välja endast,
kiskus ta selle kirja katki ja kirjutas teise,
mis oli taktitundeline, viisakas ja nö jumalakartlik.
Kui lugeda Psalmide raamatut,
siis me näeme, et Taavet lasi ka auru välja.
Ta oli oma tunnete osas väga aus Jumala ees.
Oli ta siis vihane, haiget saanud, segaduses, üksik või teadmatuses.
Ta ei hoidnud oma tundeid vaka all ja väljendas neid,
kuid seda õigele isikule.
Usun, et kui rohkem inimesi räägiks oma asjad Jumalaga läbi,
saaks nad ka lahti neist tunnetest,
nii et need ei põhjustaks neile enam probleeme elus.
Vaatame täna erinevaid aspekte, mistõttu loodan, et neist on sulle abi
ja sa naudid seda kõike.
Statistika viha kohta.
Ühel 5'st ameeriklasest on probleeme oma viha haldamisega.
Kohtute poolt määratud viha kontrolli kursused on laes.
Tohutu hulk, mis neid määratakse.
Maanteeraev on kasvanud viimaste aastate jooksul.
Nõudlus viha teemaga tegelevate nõustajate järele
on läbi aegade kõrgeim.
Mina olen siin täna viha teema nõustaja.
Kas pole tore?
No tegelikult on me nõustajaks viha alal
hoopis Püha Vaim,
mistõttu kui tahad raha raisata,
võid muidugi käia mõne nõustaja juures,
kuid sa ei pea minema kellegi juurde, et kuulda, kuidas vihaga toime tulla,
sest see kõik on väga selgelt Piiblis kirjas.
Jumala abi juures on parim see,
et Ta tõesti annab sulle abi, mis ka muudab midagi.
Kuhugi mujale minnes võid küll saada juhtnööre,
aga mitte abi.
Kuid Jumal tahab aidata sind.
Ehk siis, ei jagu piisavalt nö viha-nõustajaid,
et aidata kõiki, kes soovivad nende kursustel osaleda.
Inimesed tulevad massidena, paludes abi.
Kogu selle viha aluseks on muidugi palju põhjuseid
ja me ka käsitleme osasid neist.
Üks põhjusi, miks inimesed on vihased,
on tänu stressile, mida nad kogevad.
Kui paljude te elus on rohkem stressi kui millega suudate toime tulla?
Kui sulle ei meeldi su elu ja su ajakavad,
siis sina ise oled need selliselt loonud
ja oled seetõttu ka ainus, kes saab neid muuta.
Teile ei meeldi kuulda seda.
Oh aita mind Jeesus!
Selleks, et saada vabaks millest iganes
peame seisma silmitsi tõega.
Süüdistamine ja vabanduste otsimine ei muuda kunagi midagi.
Seega las ma öelda sulle, mida Jumal ütles mulle -
kui sulle ei meeldi su ajakavad,
siis sina ise oled selle selliselt loonud
ja oled seetõttu ka ainus, kes seda muuta saab.
Ma ei tea, kas tegu on Houstonis või milles asi,
aga ma pean siin asju kolm korda üle kordama,
enne, kui need kohale jõuavad.
No tegelikult on see nii igalpool.
Me arvame, et kõik need asjad on meile peale surutud,
mistõttu saame pahaseks kõigi nende inimeste peale,
kes meile me endi arust neid asju peale suruvad.
Samas kui tegelikkuses ei takista meid miski ütlemast "ei".
Ainuüksi sellest juba piisaks, et muuta oma elu,
kui see on see, mida vajad.
Mis aga hoiab meid ütlemast "ei"?
Me ei taha, et inimesed solvuks või vihastaks me peale.
Kuid tead, mis?
Inimesed, kel' lased end kontrollida, et hoida alal nende sõprust,
on keegi, kelle kaotad
ja kes valmistavad sulle pettumuse nii või teisiti.
Dallas Willard, jumalakartlik filosoofia professor,
ütleb: "Viha on tunne, mis vallutab me ihu."
St sa tunned seda, kui see maad võtab.
See hakkab kusagilt alt pihta ja kasvab ja kasvab.
Pead sellel sabast enne kinni saama kui see su huulteni jõuab.
"Viha on tunne, mis vallutab me ihu
ja sunnib meid koheselt sekkuma ning võib-olla isegi kahjustama neid,
kes on piiranud meie tahet ja sekkunud meie ellu.
Viha kasutatakse pidevalt selleks,
et panna end ümbritsevaid inimesi muutma oma tegevuste kurssi.
Kuid seda rakendades kontrollime me nende vaba tahet,
mis omakorda tingib nendepoolse viha."
Seega, minu viha toidab sinu viha
ja nii me siis muudkui käime lõputult ringiratast.
Aamen.
Teadsid sa, et pole midagi paremat kui rahu?
Muide, rahu võrdub väega su elus.
Kui tahad, et sul oleks rohkem väge ja energiat,
ei saa sa olla vihane.
Kui paljudel teist on viimase nädala jooksul
olnud piisavalt võimalusi vihastumiseks?
Mul ka.
Davil on mingi teema paberrätikutega.
Esiteks on ta neisse täiega armunud.
Ta tahab kuivatada nõusid paberrätikutega
ja kõik käibki vaid paberrätikutega.
Vahel ta laotab need kapi peale laiali
ja ütleb, et kasutab neid hetke pärast uuesti.
Need pole mustad, vaid niisked,
kuid ta on võtnud neid liiga palju ega taha neid raisku lasta,
mistõttu ta laotabki need kapi peale laiali.
Mulle aga ei meeldi see, mistõttu korjan need kokku
ja viskan prügikasti.
Olen öelnud: "Kui siia midagi laotad, kaotad need 2 sekundi pärast!"
Ta oli eile õhtul valmis minema oma kabinetti -
ta oma väike pesa ülal korrusel, kus spordisaateid vaadata jms.,
samal ajal, kui mina oma asjadega tegelen.
Mida vanemaks sa saad,
seda parema meelega sa üksteisele ruumi annad.
Te olete sellest nüüd liiga elevil!
Kui sa alles abiellud, tahad olla teisega koos iga sekundi.
Suure tõenäosusega saad sellest mingi hetk üle,
kuigi ega see nüüd halb asi ka ole.
Meil on suurepärane suhe ja me saame hästi läbi,
kuid me vajame ka oma ruumi.
Sa pead mõistma,
et oleme tänaseks töötanud üle 30 aasta koos.
Igal juhul, ta oli valmis minema üles oma kabinetti,
jättes need paberrätikud sinna kapi peale laiali.
Küsisin, miks need seal on
ja ta ütles, et tuleb pärast alla ning korjab need kokku.
Ütlesin: "Oota nüüd veidi!",
sest mulle meeldib, kui kapipealsed on puhtad.
Küsisin: "Miks need peavad pärastiseks siia kapi peale jääma,
kui veel alla tuled?
Miks sa ei võiks siis rullist uut paberit võtta?"
Ta ütles: "Sest ma tahan nii." ja mina ütlesin: "Aga mina ei taha!"
Ta ütles: "Ma tahan nii" ja ma küsisin: "Miks?"
Ta läks korjas need paberid kokku
ja ütles: "Näed nüüd - võtan need endaga üles kaasa!"
Ta ütles: "Poleks arvanudki,
et sattun paberrätikute pärast kohtu alla!"
Asja iva on aga selles,
et ma oleks 25 aastat tagasi ülivihaseks saanud.
Kui paljud teist vihastavad tobedate asjade peale?
Võib-olla sa pole see, kes elab seda välja maanteeraevuna -
võib-olla mõni televaataja teeb seda,
aga sa oled täna kenasti koos teistega siin.
Küll aga võid sa olla pisut süüdi selles,
et vihastud sõgedate, tobedate ja kasvatamatute arutelude peale.
Kui arvad, et see pole Piiblis kirjas, siis vaata 2 Timoteose 2:23.
Tahan, et mõtleksid minuga tõsiselt kaasa.
Kui ma mõtlen kõigile neile päevadele ja aastatele oma elus,
mille ma kulutasin vihane olemise peale...
Tühiste asjade peale;
inimeste kontrollimise peale, keda ma nagunii ei saanud kontrollida
Tead, mis?
Püüe kontrollida kogu maailma on raske töö!
See võtab su ikka täiega läbi.
Kreekakeelne tähendus sõnale "viha" on:
"Viha on tugevaim kõigist kirglikest tunnetest.
See tähendab meelepaha, kättemaksu ja raevu.
Viha saab alguse tundest
ja võib, aga ei pea, väljenduda me sõnades ja tegudes."
Seetõttu see polnud mingi nali,
kui ütlesin, et võid tunda viha ja pahameelt.
See saab alguse kusagilt su seest - su hinge sfäärist
ja sa võid reaalselt tunda, kuidas see kasvab ja kasvab.
Nii polnud seegi nali, kui ütlesin,
et pead tegema midagi enne, kui see su huulteni jõuab.
Sest kui me vihale lisanduvad ka sõnad,
läheb asi üha hullemaks ja hullemaks.
Lisaks sellele tulistatakse meile sõnu vastu
ja me oleme ühes tulises olukorras,
kus inimesed võivad öelda ja teha asju,
mille tegemist nad hiljem meeletult kahetsevad.
Aamen?
Seega, viha võib kasvada sõnade ja tegude väljendamiseks,
kuid olgu samas öeldud, et see ei pea minema nii.
Tead miks?
Sest me ei pea järgima igat tunnet, mis meil tekkib.
Aamen?
Ka pole vihal vaid üht omadust.
Üks omadus on see,
et viha võib süttida väga kiiresti ja vaibuda sama kiirelt.
Keegi riivab sind poes oma ostukäruga
ja sa ärritud korraks,
kuniks mõistad, et see oli kogemata ja su viha lahtub kiirelt.
Teine viha vorm puudutab meelte alalist hoiakut,
mis igatseb pidevalt kättemaksu järele.
See on selline viha, mis võib juurduda meis tänu sellele,
et me mõtleme pidevalt sellele, mida keegi on meile teinud.
Kuid mida enam me millelegi mõtleme,
seda enam võib see kontrolli alt väljuda.
Kuniks asi, mis polekski pidanud olema midagi suurt,
muutub korraga hiiglaslikuks mäeks me elus,
hakates kontrollima me elu.
Ma olen otsustanud ja see toimib päris hästi,
et mul pole enam nii palju aastaid jäänud,
et kulutada ühtainustki neist vihane olemise peale.
Võid ehk 20-aastasena tunda,
et sul on piisavalt aega, mida raisata vihastumise peale,
kuid kui jõuad minu ikka, millest me täna ei räägi,
pole sul enam mingit aega raisata.
Nii tahan paluda sul tegeleda oma vihaga
ja lasta Jumalal aidata end selles.
Mitte vaid selleks, et saada lahti mõnest allasurutud vihast
mineviku asjade tõttu,
vaid ka selleks,
et tulla toime selle vihase ja vägivaldse maailma keskel,
olles eeskujuks teistele ja mitte käitudes nii nagu nemad.
Ära mitte mõtlegi
kleepida oma auto stangele mõnda kristlikku kleepsu,
kui sa ei kavatse sõidu ajal käituda kui kristlane.
Aamen?
Lisaks sellele on tegudele kalduv viha,
mis tähendab,
et vihane inimene väljendab end oma sõnade või tegude kaudu.
Viha võib väljenduda karjumises, löömises, kahjustamises,
asjade loopimises,
kahju toomises viha keskpunkti,
kritiseerimises, endasse tõmbumises... See viimane oli üks mu lemmikutest!
Kui ma olin vihane, siis...
"Ma ei viibi sinuga ühes ruumis."
"Lähen kööki pigem tagaukse kaudu, kui läbi toa, kus viibid."
Aamen?
"Kui olen vihane su peale, ära mitte puutugi mind voodis!"
"Magan pigem põrandal madratsi peal kui et sind puudutan."
"Ma ei palu su käest mingit abi."
Las ma küsida su käest -
kellele me sellega tegelikult haiget teeme?
Mu mees magas sooja teki all, samal ajal kui ma külmetasin.
Mu mees vaatas telekat,
kui ma teises toas mossitasin ja vannitoas silmad peast nutsin.
See on ikka täiega rumal, kui seda lähemalt vaadata.
Osa sellest on küll naljakas,
kuid samas tahan, et võtaksid seda väga tõsiselt,
sest viha hävitab täiega inimeste elu ja tervist.
Oleks meil aega, kutsuksin dr. Pauli siia üles
ja ta võiks rääkida, mida viha su tervisega teeb.
Ta ütleks sulle otse, et see pole tervislik olla vihane.
See võtab tohutult energiat minna endast välja
ja sellest siis pärast ka üle saada.
Te ikka teate, mis endast väljaminemine on?
Viha võib tekkida ka pilkamise või alandamise tulemusena.
Tänu narrimisele, kus kedagi alavääristatakse.
Me oleme sageli kellegi peale vihased omades sügavat põlgust ta suhtes,
mispeale ütleme ta kohta negatiivseid, solvavaid asju,
tehes näo, et tegime ju kõigest nalja!
"Oh, see oli ju kõigest nali!"
Mida süda täis, sellest suu räägib!
Aamen?
Taoline käitumine võib avalduda ka iseenda suhtes.
Sa võid olla vihane iseenda peale,
öeldes alavääristavaid asju iseenda kohta.
Me mängisime kord ühe mehga golfi
ja igakord, kui ta vea tegi, ütles ta: "No oled ikka loll küll! Täiega loll!"
Ta ütles seda vihast iseenda vastu,
kuna tal oli piinlik oma oskamatuse pärast.
Olen öelnud seda üle maailma ja ütlen seda ka täna sulle -
ära mitte iialgi ütle midagi alavääristavat enda kohta!
Jumal ise on sind väga eriliselt ja unikaalselt loonud
ja Ta armastab sind.
Me kõik teeme vigu,
kuid sinus on nii palju enam seda, mis on õigesti kui seda, mis on valesti.
Aamen?
Mu isa lõi pidevalt mu ema,
andes talle vahel purjus peaga ka peksa.
Ta oli väga aldis kisama ja karjuma ning su nina all oma rusikat vibutama,
otsekui valmis kohe virutama.
Ma vihkasin seda!
Seetõttu ei talu ma tänaseni, kui keegi lihtsalt mu nina all vehib,
sest mul tekkib reaktsioon otsekui isa rusikale.
Nii et isegi, kui keegi teeb vaid nalja, ei kannata ma seda nina all vehkimist.
Mu isa oli tõeliselt õel,
kuid ta tegelik probleem oli selles, et ta oli vihane iseenda peale.
Ta teadis, et ta käitub valesti,
kuid selle asemel, et võtta vastutust oma tegude eest
ja otsida abi, mida ta vajas,
süüdistas ta kõiki teisi maailmas.
Kõigil teistel oli alati midagi viga.
Kui sa tunned ka mõnda sellist inimest kes süüdistab kõiges vaid teisi,
on tal eeldavasti probleeme süütundega
millegi osas, mida ta ise teeb.
Kuid selle asemel, et seda tõdeda,
suunab ta selle viha kellegi teise peale.
Kui tegutseme vihast lähtuvalt, lõppeb see alati katastroofiga.
Jah, me kõik vihastume vahel,
kuid me võime õppida, kuidas seda kontrollida
ja sellega toime tulla.
Kui me seda ei tee, tekkib meil palju probleeme.
Seetõttu tahan julgustada sind otsima Jumalat,
et Ta võiks õpetada ja tugevdada sind nendes valdkondades.
Täna pakume sulle 2 CD'd vihaga toimetuleku kohta
ja raamatut "Elades kõrgemal oma tunnetest".
Tean, et paljud mu vaatajad
peavad õppima tulema toime oma vihaga,
või sa tead kedagi, kellel võiks sellest õpetusest kasu olla
Julgustan sind tellima neid materjale,
sest Jumala Sõna on miski, mis saab muuta su elu.
Ole õnnistatud ja kena päeva!
Me saate pealkiri on "Igapäevaelu rõõmud",
sest Jeesus suri selle eest, et me võiks nautida suurepärast elu.
Viha on üks segane asi,
kuid ära lase sel end kaasa tõmmata ja su elus kaost tekitada.
On oluline mõista, kust see tuleb
ja peatada see enne, kui see sind kontrollima hakkab.
Täna pakume sulle sel teemal 2 CD'd.
Ma sain vihaseks, kui valgusfooris süttis punane tuli,
sest mul oli tunne, et jään koguaeg vaid punaste taha.
Täna aga ainult naeran selle punase tule üle.
Joyce jagab praktilisi nõuandeid, kuidas kogeda selles vallas läbimurret
Lisaks neile CD'dele
pakume sulle ka raamatut "Elades kõrgemal oma tunnetest".
Kui oled valmis haldama oma tundeid, on see raamat just sulle.
Tellimisinfo nähtav ekraanil
On ka lihtsam viis, kuidas Joyce endaga kaasa võtta.
Vaata Joyce'i saateid või loe tema päevasõnu
Joyce Meyer'i äppi kaudu.
Tasuta allalaaditav App Store' kaudu.
On hämmastav, kui paljud inimesed elavad pideva ülekoormatuse all.
Ütled sa: "Ma ei suuda enam!"?
Kuid sa ei pea elama selliselt.
Näitan sulle oma raamatus "Ülekoormatud",
et sa ei pea elama stressis ja ülekoormatuna.
Jumal ei muuda alati sind ümbritsevat, kuid Ta tahab muuta sind.
Telli mu raamat juba täna.
Täname kõiki oma sõpru ja partnereid.
Üheskoos saame jagada Kristuse armastust üle maailma.
Võta meiega ühendust, et saada rohkem infot meie kohta
ja külasta meie kodulehekülge.
Hakka meie partneriks,
et jagada koos meiega Kristuse armastust üle maailma.
Tõlge:Anne-Ly Raukas
Joyce Meyer'i teenistus jagades Kristust - armastades inimesi
Nähtud saade valmis tänu J.Meyeri teenistuspartnerite toele.